STARK ย้ำ “เงินเพิ่มทุน” ใช้ประโยชน์สูงสุด จ่อเสนอแผนผู้ถือหุ้นใหม่
STARK ยัน "เงินเพิ่มทุน" ใช้ประโยชน์สูงสุด เพื่อขยายกิจการและเสริมสร้างความแข็งแกร่ง เตรียมเสนอแนวทางการใช้เงินเพิ่มทุนใหม่ 
STARK ยัน "เงินเพิ่มทุน" ใช้ประโยชน์สูงสุด เพื่อขยายกิจการและเสริมสร้างความแข็งแกร่ง เตรียมเสนอแนวทางการใช้เงินเพิ่มทุนใหม่ 
30 ม.ค. 2566

นายชนินทร์ เย็นสุดใจ ประธานกรรมการ บริษัท สตาร์ค คอร์เปอเรชั่น จำกัด (มหาชน) หรือ STARK เปิดเผยว่า ตามที่ประชุมคณะกรรมการบริษัท เมื่อวันที่ 13 ธันวาคม 2565 ได้ใช้สิทธิตามกฎหมายและข้อสัญญาที่เกี่ยวข้องเพื่อเพิกถอนสัญญาซื้อขายหุ้น โดยตามอ้างถึงอันส่งผลให้บริษัทมิได้ใช้เงินเพิ่มทุนที่บริษัทได้รับจากการเสนอขายหุ้นสามัญเพิ่มทุนให้แก่บุคคลในวงจำกัด (Private Placement) เพื่อการเข้าทำธุรกรรมดังกล่าวอีกต่อไปนั้น
ทั้งนี้บริษัทขอเรียนชี้แจงว่า บริษัทยังคงมีนโยบายที่จะใช้เงินจำนวนดังกล่าวเพื่อประโยชน์สูงสุดของบริษัทและผู้ถือหุ้นของบริษัท อันรวมถึงการขยายกิจการและเสริมสร้างความแข็งแกร่งในการประกอบกิจการของบริษัท โดยคณะกรรมการจะนำเสนอแนวทางการใช้เงินจำนวนดังกล่าวต่อที่ประชุมผู้ถือหุ้น เพื่อให้ผู้ถือหุ้นได้พิจารณาเพิ่มเติมวัตถุประสงค์การใช้เงินและแผนการใช้เงินเพิ่มทุนใหม่ดังกล่าว ตามหลักเกณฑ์ของกฎหมายที่เกี่ยวข้องต่อไป
สำหรับปัจจุบันคณะกรรมการบริษัทยังอยู่ในระหว่างการพิจารณาแนวทางการใช้เงินเพิ่มทุนใหม่เพื่อประโยชน์สูงสุดของบริษัทและผู้ถือหุ้นของบริษัท โดยเมื่อกำหนดแผนการใช้เงินเพิ่มทุนใหม่ได้แล้ว บริษัทจะนำเสนอเรื่องดังกล่าวต่อที่ประชุมผู้ถือหุ้นเพื่อพิจารณาและอนุมัติต่อไป